
TECHNICKÁ ŠPECIFIKÁCIA PREDMETU ZÁKAZKY
	Technická špecifikácia  -  Požadované parametre

	1. Stroj / zariadenie:   Vrecovacia linka

	p.č.
	Položka, parameter

	1.
	Násypník 400l s váhou a plničkou
Bude tvoriť technologické centrum zariadenia s napojením na hlavný zásobník. Bude osadené dávkovacím zariadením s váhou. Spodnú časť bude tvoriť násypník pre požadované formáty vriec.

	2
	Robotické odoberanie a prikladanie papierových vriec k násypníku 
Tvorí začiatok procesu. Vrecia budú umiestnené v jednoduchom zásobníku naležato s nastaviteľnými dorazmi.  Robot si pomocou vákuového grippra odoberie vrece požadovaným spôsobom a priloží ho k systému  pre naplnenie vreca.

	3.
	Výškovo nastaviteľný automat s dopravníkom pre správne upnutie a polohovanie vriec pri sypaní, následné  odoberanie vriec a transport po dopravníku
Jedná sa o systém servo riadeného výškovo nastaviteľného kompletu dopravník-uchytávanie vreca. Robot  priloží vrece k prísavkám na zariadení. Tieto servo riadením spolu s robotom vrece otvoria. Následne sa systém  riadene posunie vyššie do násypného systému a špecifickým pohybom uzavrie vrece o hrdlo pre zníženie  prašnosti. Začne sa proces nasypávania. Vrece je zo spodnej časti počas tohto procesu podopierané zospodu  výškovo riadeným dopravníkom, ktorý má zároveň aj bočné vedenia (boky sú nastaviteľné pre rôzne formáty  vriec). Po dokončení násypu sa začne pohyb k ďalšiemu technologickému uzlu.

	4.
	Systém zatvárania vriec šitím
Jedná sa o všeobecný systém zatvárania vriec šitím zabezpečený od skúseného výrobcu.
stroj 1-ihlový, 2-nitný retiazkový steh, hlava stroja určená pre montáž do liniek so šitím sprava doľava. 
Automatický štart a stop ovládaný fotobunkou. Maximálna hrúbka zašívaného materiálu – 32 vrstiev papiera 
(12,7 mm) – v závislosti na hrúbke papiera Dĺžka stehu nastaviteľná od 6,5 do 11,5 mm (štandardne 9 mm).
Výkon stroja až 2000 stehov/min, čo umožňuje šiť do 23 m/min. pri dĺžke stehu 11,5mm. Pri dĺžke stehu 8 mm 
je to 16 m/min. Pneumatické ovládanie odstrihu niťovej retiazky.
Vnútorný uzavretý systém mazania stĺpový stojan (v priereze štvorcový) s pohonnou jednotkou pre šijaciu hlavu. Výška šijacej hlavy je ľahko nastaviteľná pomocou kľuky od 750-1450 mm – t.j. od spodného okraja stĺpa po ihlu stroja. Plynulé nastavenie v rozsahu 350 mm a v 7 krokoch po 50 mm. Ovládanie počítačom.
zariadenie pre vedenie vreca bez orezu vrchnej časti vreca s frekvenčným meničom. Rýchlosť podávania 11 – 23  m/min. Pásové vedenie vreca

	5.
	Zariadenie pre transfer vriec na kolmo bežiaci pás
Po zašití nasleduje „podkopávacie zariadenie“, ktoré položí vrece na plocho a preloží ho týmto pohybom na  priečny dopravníkový pás.

	6 
	Vibračný dopravník pre rovnomernejšie rozloženie obsahu vo vreci
Nasleduje dopravník s vibračným zariadením, ktorý pomôže lepšie priestorovo rozložiť nasypaný produkt vo vreci

	7
	Kontrolná váha s NOK zariadením pre vylúčenie nezhodne naváženého produktu
Zariadenie potrebné pre stabilnú kvalitu produktu na výstupe s automatickým vylúčením nezhodného produktu  z procesu.

	8.
	Tlačiareň s aplikátorom nálepiek formátu cca A5
Tlačiareň doplnená o systém odobrania a aplikácie nálepiek na vrecia naležato zvrchu

	9.
	Segmentový dopravník so systémom pre zarovnanie vreca pre robotické odoberanie
Úprava ukončenia dopravníku pre správne zapolohovanie vriec so systémom riadenia segmentov, senzormi a nastaviteľnými vedeniam

	10.
	Kolaboratívny paletizačný robot pre odobratie vriec s hmotnosťou do 25 kg a ukladanie na 2 paletizačné miesta s taktom aspoň 240 vriec/hod do výšky 1,6m.
Použité riešenie s robotom  a kompenzátorom váhy (rukávom) na báze podtlaku s celkovou
zvýšenou nostnosťou až do 45kg. Vrecia budú odoberané špeciálnym vákuovým gripprom vhodným pre  zamúčené a zaprášené predmety. Systém bude použitý s fixným stĺpom kotveným do podlahy, s 2 paletizačnými miestami a pokročilým systémom paletizácie s prívetivým užívateľským prostredím.

	11.
	Elektrorozvádzač, PLC a HMI pre centrálne riadenie systému
Vytvorený systém riadenia elektro a pneumatických prvkov s human-machine-interface: HMI pre kontrolu  činnosti, centrálne riadenie, odlaďovanie a nastavovanie jednotlivých technologických uzlov systému.

	12.
	Mechanický dizajn, elektrický dizajn, pneumatický dizajn, bezpečnostné systémy

	13.
	Vzdialené pripojenie, inštalálacia, nastavenie vrátane dashboard – sledovanie výkonnosti zariadenia
Riešenie prevádzkový udalostí nadiaľku a príprava pre systém sledovania výkonnosti linky napríklad pomocou mobilu, či PC s možnosťou exportu dát

	14.
	Zostavenie, testovanie a odlaďovanie zariadení

	15.
	Doprava a inštalácia linky , odlaďovanie činnosti zariadení.  Dokumentácia, návod, analýza bezpečnosti, pracovný postup, CE

	16.
	vrecovanie sypkých a granulovaných materiálov balenia 5 / 10 / 25 kg vrecia



Uchádzač predložením ponuky deklaruje, že ním ponúkaný tovar spĺňa tu uvádzané požiadavky
a parametre na predmet zákazky.

